ગુજરાતમાં હાલમાં ઇલેક્શનની સિઝનની સાથે સાથે લગ્નસરા પણ ચાલી રહ્યા છે. ત્યારે મોટા ભાગના યુગલોએ મતદાન કરીને જ લગ્નની ચોરીમાં જવાનું પસંદ કર્યું હતું. ઉલ્લેખનીય છે કે હાલ નવેમ્બર તથા ડિસેમ્બર મહિનામાં ગણતરીના જ મુર્હુતો છે જેમા લગ્ન થઈ શકેછે. ત્યારે મતદાનની તારીખો દરમિયાન જ રાજ્યમાં સંખ્યાબંધ લગ્નો પણ લેવાયા છે. ત્યારે રાજકોટમાં એક કન્યા પણ વોટિંગ કરવામાં આવી હતી. જેના લગ્ન હતા પરંતુ તે લગ્ન પહેલા મતદાન કરવા આવી હતી અને તેણે જણાવ્યુ હતું કે લોકશાહીમાં પાંચ વર્ષે આવતી ચૂંટણી એ દરેક નાગરિકો માટે મહત્વની છે અને સૌએ મતદાનની ફરજ નિભાવવી જ જોઈએ. તો જ આપણે આપણા નેતા યોગ્ય રીતે પસંદ કરી શકીશું અને દેશના અને રાજ્યના વિકાસમાં સહભાગી બની શકીશું.